**Τελετή καθομολόγησης Διπλωματούχων του Τμήματος Πολιτικών Μηχανικών ΔΠΘ**

Η τελετή καθομολόγησης των αποφοίτων του Τμήματος Πολιτικών Μηχανικών οι οποίοι έχουν ανακηρυχθεί διπλωματούχοι μέχρι και την εξεταστική περίοδο Σεπτεμβρίου 2020-2021 θα πραγματοποιηθεί την **Τετάρτη 24 Νοεμβρίου 2021.**

**Η τελετή καθομολόγησης θα πραγματοποιηθεί διά ζώσης στο κτήριο Α΄ του Τμήματος Πολιτικών Μηχανικών.**

Όσοι από τους παραπάνω φοιτητές επιθυμούν να λάβουν μέρος στην τελετή  θα πρέπει κατά το χρονικό διάστημα **από 9/11/2021 έως 16/11/2021** να εισέλθουν στη σελίδα <https://students.duth.gr> με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, ακολουθώντας τη διαδρομή Βαθμολογία > Προϋποθέσεις Πτυχίου > Αίτηση για Ορκωμοσία, προκειμένου:

* Να συμπληρώσουν και να αναρτήσουν την αίτηση συμμετοχής στην ορκωμοσία (συνημμένο αρχείο doc)

**Απαραίτητη προϋπόθεση** για την ορκωμοσία είναι να έχουν τακτοποιηθεί **μέχρι 16/11/2021** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή διπλωματική εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο)
* Εστία (να μην υπάρχουν υποχρεώσεις στέγασης εφόσον έγινε χρήση)
* Αποστολή της ακαδημαϊκής ταυτότητας (πάσο) ή σε περίπτωση απώλειας, αποστολή δήλωσης απώλειας με Υπεύθυνη δήλωση από την Ενιαία Ψηφιακή Πύλη της Δημόσιας Διοίκησης (gov.gr)

ΕΚΔΟΣΗ ΜΕΜΒΡΑΝΩΝ

Ενημερώνουμε τους φοιτητές/τριες του Τμήματος Πολιτικών Μηχανικών οι οποίοι θα λάβουν μέρος στην τελετή ορκωμοσίας στις 24/11/2021 ότι για την έκδοση του πτυχίου τους σε μεμβράνη θα πρέπει να ακολουθήσουν την εξής διαδικασία:

•Κατάθεση του ποσού των πέντε (5) ευρώ στον τραπεζικό λογαριασμό της Εταιρείας Αξιοποίησης και Διαχείρισης Περιουσίας του Δ.Π.Θ.GR88 0172 3530 0053 5304 5938 717 (ΤΡΑΠΕΖΑ ΠΕΙΡΑΙΩΣ)

•ΠΡΟΣΟΧΗ: Στην απόδειξη κατάθεσης θα πρέπει υποχρεωτικά να αναγράφεται η αιτιολογία «Έκδοση μεμβράνης πτυχίου - Ορκωμοσία 24/11/2021» και το **ονοματεπώνυμο του/της φοιτητή/τριας**

.•Αποστολή του καταθετηρίου πληρωμής στη Γραμματεία του Τμήματος (sioakemi@admin.duth.gr) μέσω του Ιδρυματικού τους email ΑΠΑΡΑΙΤΗΤΑ ΠΡΙΝ ΤΗΝ ΟΡΚΩΜΟΣΙΑ.

Θα θέλαμε να σας ενημερώσουμε ότι για το χρονικό διάστημα που διαρκούν τα έκτακτα μέτρα προστασίας της δημόσιας υγείας από τον κίνδυνο της περαιτέρω διασποράς του κορωνοϊού COVID-19 η συμμετοχή των ενδιαφερομένων πραγματοποιείται εφόσον:

* Έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19 (από τη δεύτερη δόση ή τη μοναδική δόση) και επιδεικνύουν πιστοποιητικό εμβολιασμού, με ταυτόχρονο έλεγχο ταυτοπροσωπίας του κατόχου, ή
* Έχουν πιστοποιητικό νόσησης που εκδίδεται τριάντα (30) ημέρες μετά από τον πρώτο θετικό έλεγχο και η ισχύς του διαρκεί έως εκατόν ογδόντα (180) ημέρες μετά από αυτόν, με ταυτόχρονο έλεγχο ταυτοπροσωπίας του κατόχου, ή
* Έχουν διαγνωστεί αρνητικοί σε εργαστηριακό έλεγχο για κορωνοϊό COVID-19 με τη μέθοδο PCR εντός εβδομήντα δύο (72) ωρών ή τέλος έχουν αρνητική εξέταση με τη χρήση της ταχείας ανίχνευσης αντιγόνου κορωνοϊού COVID-19 (rapid-test) έως σαράντα οκτώ (48) ώρες πριν την προβλεπόμενη ώρα έναρξης της τελετής.

Η χρήση της μάσκας είναι υποχρεωτική σε όλους τους χώρους.

**Θα ακολουθήσει νεότερη σχετική ανακοίνωση με την έναρξη της τελετής καθομολόγησης και το πρωτόκολλο ασφάλειας COVID-19.**

Από τη Γραμματεία του Τμήματος Πολιτικών Μηχανικών